****

Balatonmáriafürdő Község Önkormányzat

Pályázati felhívása

Vendéglátó ipari egység üzemeltetésére

1*. A pályázatot kiíró neve, címe, telefonszáma*

Balatonmáriafürdő Község Önkormányzata (képviseli Galácz György polgármester)

8647 Balatonmáriafürdő, Gróf Széchényi Imre tér 9.

Telefon: 85/375-266

*2. A pályázat tárgya*

Bérleti jogviszony létesítése a Balatonmáriafürdő, Gróf Széchényi Imre tér 9. sz. (Hrsz. 209/15) alatt lévő vendéglátó ipari egység és a működéshez szükséges közterületi WC üzemeltetésére szezonális jelleggel.

A vendéglátó ipari egység adatai:

„A” kiszolgáló rész 14,76 m2

„B” kiszolgáló rész 16,00 m2

Konyha 10,46 m2

Előkészítő 4,94 m2

Raktár 14,45 m2

Zöldséges 3,90 m2

Fekete mosogató 4,49 m2

Fehér mosogató 5,26 m2

Az egységhez tartozik 125 m2 terasz a fizetőstrand területén, valamint 120 m2 terasz a strand előtti Gróf Széchényi Imre téren.

Az üzemeltetéshez szükséges berendezések beszerzése, a helyiség üzemeltetésre alkalmas állapotba hozása és folyamatos karbantartása, továbbá a működési engedély megszerzése a nyertes pályázó feladata.

*3. A szerződés meghatározása és időtartama*

A büfé bérleti szerződése határozott időtartamra, a szerződéskötés aláírásától **2025. december 31.-ig szól.** A pályázat eredményeként létrejövő szerződés meghosszabbítása csak ismételt pályázattal lehetséges, a hatályos jogszabályok szerint.

*4. A büfé megtekinthető*:

A pályázat benyújtására rendelkezésre álló időben, a helyszínen. A megtekintés előzetes egyeztetés alapján, Horváth Máté marketing menedzsernél a 06-30/835-8856 telefonon lehetséges.

*5. Pályázat benyújtásának módja*

*5.1. A pályázatok benyújtásának helye és határideje, módja*

**Helye**: Balatonmáriafürdő Község Önkormányzata

8647 Balatonmáriafürdő, Gróf Széchényi Imre tér 9. sz.

**Határideje** (Ajánlatok beérkezésének ideje): **2023. március 6. (hétfő) 10 óra.**

**Módja:**A pályázati ajánlatokat 1 eredeti példányban, zárt borítékban, az eredeti példányt minden oldalán aláírással ellátva kell benyújtani postai úton vagy személyesen a fent megjelölt címre. Az ajánlatokat magyar nyelven lehet benyújtani, az idegen nyelvű dokumentumot a kiíró nem veszi figyelembe. Az ajánlat beadásakor a lezárt borítékon „Büfé” tárgyat és a „Határidő előtt nem bontható fel” feliratot kérjük feltüntetni.

Az ajánlat munkanapokon 9:00-16:00 óra között, az ajánlattételi határidő lejártának napján 10.00 óráig nyújtható be.

*5.2. A pályázatok felbontása*

Az ajánlattételi határidő lejártát követően azonnal, **2023. március 6.-án 10 órakor** megtörténik, melyen a pályázók külön meghívás nélkül jelen lehetnek. A pályázatok bontásáról jegyzőkönyv készül.

Bontás helye: Balatonmáriafürdő Község Önkormányzat tárgyaló terme, 8647 Balatonmáriafürdő, Gróf Széchényi Imre tér 9. sz.

Érvényes a pályázat, amennyiben a Pályázati Kiírás 6.2. és 6.3. pontja szerinti dokumentáció mind tartalmilag, mind formailag az előírt követelményeknek megfelel és a pályázat az ajánlattételi határidő lejártáig leadásra került. Az érvénytelen ajánlatokat a kiíró az értékelésből kizárja.

*5.3. Az ajánlatok elbírálása*

A pályázatokat Balatonmáriafürdő Község Önkormányzatának Képviselő-testülete bírálja el a bontást követő 7 munkanapon belül. A kiíró a tárgyalás jogát fenntartja. Ez esetben a tárgyalás feltételeiről, időpontjáról és helyéről az érvényes pályázatot benyújtók írásban kapnak értesítést. A pályázat nyertese az az ajánlattevő lesz, aki a pályázati feltételeknek megfelel és a szolgáltatás és ellenszolgáltatás értékarányosságára tekintettel összességében a legelőnyösebb ajánlatot teszi. Azonos ajánlattételek esetén az alábbi szempontok kerülnek figyelembe vételre:

- balatonmáriafürdői székhelyű vállalkozás,

- balatonmáriafürdői lakóhelyű természetes személy,

- minimum 10 éves szakmai tapasztalattal rendelkező pályázó referenciákkal alátámasztva

- a legutolsó bérlő előnyben részesül.

*5.4 Az ajánlati kötöttség minimális időtartama:*  
A pályázó ajánlatához 30 napig kötve van. Az ajánlati kötöttség az ajánlatok benyújtására nyitva álló határidő lejártakor kezdődik.

*6. Pályázati információk*

*6.1 Pályázat részvételi és érvényességi feltételei*

Szerződés nem köthető azzal, aki

1. csőd vagy felszámolási eljárás, végelszámolás, önkormányzati adósságrendezési eljárás alatt áll;

2. tevékenységét felfüggesztette vagy akinek tevékenységét felfüggesztették;

3. az adózás rendjéről szóló 2017. évi CL. törvény 7. §-ának 34. pontja szerinti, hatvan napnál régebben lejárt esedékességű köztartozással rendelkezik;

4. a Büntető Törvénykönyvről szóló 2012. évi C. törvény XXVII. fejezetben meghatározott korrupciós bűncselekmények miatt büntetett előéletű vagy aki gazdálkodó szervezetben vagy gazdasági társaságban vezető tisztség betöltését kizáró foglalkozástói eltiltás hatálya alatt áll, illetve akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. § (2) bekezdése alapján a bíróság jogerős ítéletében korlátozta.

*6.2. A pályázati ajánlatnak tartalmaznia kell*

1. Pályázó neve, címe, elérhetőségei.

2. Nyilatkozat a pályázati feltételek elfogadásáról.

**3. A megajánlásra kerülő éves nettó bérleti díj összege nem lehet kevesebb, mint 5.000.000,-Ft/év, melynek a 2023 évre ÁFA tartalma 0 % (AAM), 2024. január 1. napjától + 27 % ÁFA terhel. A bérleti díj – a várható időközi pénzromlás ellentételezéseként – korrigálásra kerül oly módon, hogy annak összege a KSH által közzétett éves általános inflációs ráta mértékével évente automatikusan emelkedik.**

4. Szakmai bemutatkozás, büféüzemeltetési referenciák.

5. A büfé megnyitásának várható időpontja. A büfé nyitvatartási ideje igazodjon a fizető strand üzemeltetésének idejéhez (minimális elvárás május 15 – szeptember 15. között)

6. A pályázó nyilatkozatát az ajánlati kötöttség elfogadására vonatkozóan

7. A pályázó nyilatkozatát arról, hogy a személyes adatai kezeléséhez a pályázat elbíráláshoz szükséges mértékben hozzájárul.

*6.3. Csatolandó dokumentumok*

1. Cégkivonat 60 napnál nem régebbi másolata, egyéni vállalkozó esetén a vállalkozói igazolvány másolata vagy igazolás az egyéni vállalkozói nyilvántartásban szereplő adatokról

2. Pályázó nyilatkozata arról, hogy nem áll végelszámolás alatt, ellene csődeljárás vagy felszámolási eljárás nincs folyamatban

3. Aláírási címpéldány másolata/aláírás minta

4. Társasági szerződés /értelemszerűen/ másolata

5. 30 napnál nem régebbi együttes adóigazolás arról, hogy a pályázónak nincs köztartozása

6. Cégkivonat szerinti számlavezető pénzintézet(ek) 30 napnál nem régebbi nyilatkozata arról, hogy pályázó számláján 90 napot meghaladó sorban állás nincs.

A 6.2 és 6.3. pont szerinti dokumentumok és a pénzügyi ajánlatot nem érintő formai hiányosságok hiánypótlására egyszeri alkalommal lehetőséget biztosítunk, melynek eredménytelensége esetén a pályázat az értékelésből kizárásra kerül.

A hiánypótlás határideje az értesítés kézhezvételétől számított, legfeljebb három naptári nap.

Hiánypótlás esetén az értékelésre és értesítésre megadott határidők legfeljebb három naptári nappal, külön értesítés nélkül is meghosszabbodnak.

*7. Szerződéskötés*

A szerződéskötés a nyertes pályázóval az eredményhirdetést követő 30 naptári napon belül megtörténik. Az ajánlatkérő fenntartja a jogot, hogy a pályázatot bármikor eredménytelennek nyilvánítsa, határidőkre vonatkozó feltételeit módosítsa, továbbá, hogy a nyertes pályázó visszalépése, vagy szerződéskötésre való alkalmatlansága esetén a pályázat második helyezettjével kössön szerződést.

**Beérkezett pályázatokkal kapcsolatos döntés tervezett ideje: 2023. március 13.**

**A pályázat eredményéről a pályázók írásban kapnak tájékoztatást, legkésőbb 2023. március 20. napjáig.**

**1. sz. melléklet**

**A SZERZŐDÉSKÖTÉS FELTÉTELEI**

Bérleti szerződés tervezett elemei (nem teljes körű felsorolással)

A nyertes pályázónak:

1. Vállalnia kell a büfé megfelelő és biztonságos készülékekkel, berendezésekkel való ellátását, működési engedélyének megszerzését és az ehhez szükséges felújítások elvégzését, bérbeszámítási igény nélkül, saját költségén.
2. A bérbevétel napjától a bérlő köteles gondoskodni a bérelt eszköz, ingatlanrész biztonságával kapcsolatos feladatok végrehajtásáról, a tűz, munka és környezetvédelmi rendszabályok betartásáról, kidolgozásáról és az őrzésről.
3. Vállalnia kell, hogy a bérleményt csak rendeltetésszerűen használja.
4. Vállalnia kell a HACCP szabványnak megfelelő felszereltség és üzemeltetés folyamatos biztosítását.
5. **Vállalnia kell a bérlemény működtetésével kapcsolatban felmerülő valamennyi közszolgáltatás díját.**
6. Az üzemeltetőnek általános vagyon és felelősség biztosítást kell kötnie.
7. A bérleményben a pályázati felhívásban megjelölt "büfé üzemeltetésén" kívül, más tevékenységi kör csak a kiíró hozzájárulásával folytatható.
8. **A bérleti szerződés megkötésével egyidejűleg  az éves bérleti díj 50% -át meg kell fizetni.**
9. **A bérleti díj amennyiben erről más megállapodás nem születik, a KSH hivatalos oldalán közzétett éves fogyasztói ár-index mértékével emelkedik a szerződéskötés minden évfordulója alkalmával.**
10. A bérlemény albérletbe nem adható.
11. A bérlő, mint jogi személy jogutód nélküli megszűnése esetén a szerződés megszűnik. A létesítmény nyitva tartási idejének meghatározása, mindkét fél egyező akarata szerint történik.
12. Az üzemeltetésre átvett helyiségek tisztántartása, napi takarítása az üzemeltető kötelessége.
13. Tisztasági festés, mázolás, a bérelt helyiségek állagmegóvása az üzemeltető feladata.
14. A keletkező kommunális hulladék és szemét kezelése, elszállíttatása a bérbeadó kötelessége.
15. A keletkező veszélyes hulladék elszállíttatása az üzemeltető kötelessége.
16. Az üzemeltetéshez szükséges biztonságtechnikai, munkavédelmi felülvizsgálatok elvégeztetése és a hibák kijavítása az üzemeltető feladata.
17. Az üzemeltető köteles a rovar-és rágcsálóirtást szükség szerint elvégeztetni.
18. A büféhez tartozó szennyvízcsatorna rendszeres tisztítása az üzemeltető feladata.
19. 60 napnál hosszabb bérleti díj, ill. közüzemi díj hátralék, valamint köztartozás a szerződés azonnali felbontását eredményezi.