# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2023. JANUÁR 16-I NYILVÁNOS ÜLÉSÉRE

**TÁRGY:**

**Civil szervezetek 2023. évi működési támogatás igénybevételéhez benyújtott pályázatok elbírálása**

**ELŐADÓ:**

**GALÁCZ GYÖRGY**

## POLGÁRMESTER

ELŐTERJESZTÉS

**Készült:** Balatonmáriafürdő Község Önkormányzati Képviselő-testületének 2023. január 16-ai nyilvános testületi ülésére

**Tárgy:** Civil szervezetek 2023. évi működési támogatás igénybevételéhez benyújtott pályázatok elbírálása

**Tisztelt Képviselő-testület!**

Balatonmáriafürdő Község Önkormányzat Képviselő-testülete a civil szervezetek támogatási rendjéről szóló 23/2018.(X.19.) önkormányzati rendelet alapján a civil szervezetek minden évben pályázat útján igényelhetik az önkormányzattól támogatásukat az adott tárgyévre. A 2023. évi támogatások benyújtásának határideje 2022. december 31-e volt, melyre az alábbiak szerint nyújtották be igényüket a civil szervezetek:

|  |  |  |
| --- | --- | --- |
| **Civil szervezetek 2023. év**  **Balatonmáriafürdő** | | |
| **Civil szervezet** | **Igényelt támogatás**  **2023. évre** | **2022. évben**  **nyújtott támogatás** |
| 3B Turisztikai Egyesület | **350.000 Ft** | 350.000 Ft |
| Balatonkeresztúr és Balatonmáriafürdő Községek  Tűzoltó Egyesülete | **340.000 Ft** | 340.000 Ft |
| Balatonkeresztúr és Balatonmáriafürdő Községek  Polgárőr Egyesülete | **270.000 Ft** | 270.000 Ft |
| Ősz Idő Nyugdíjas Klub | **250.000 Ft** | 230.000 Ft |
| Balatonkeresztúr és Balatonmáriafürdő Községek Sportköre | **450.000 Ft** | 400.000 Ft |
| Balaton M. & K. Egyesület | **400.000 Ft** | 400.000 Ft |
| Balatonmáriafürdői Vízisport Egyesület | 750.000 Ft | 500.000 Ft |
| Terápia Sportegyesület | 250.000 Ft | 100.000 Ft |
| Túravitorlás Egyesület | 940.000 Ft | 300.000 Ft |
| Hasznos Szabadidő és Kulturális Egyesület | X | 100.000 Ft |
| **Összesen:** | 4.000.000 Ft | 2.990.000 Ft |

**A Balatonkeresztúr-Balatonmáriafürdő Községek Tűzoltó Egyesülete** a VW Amarok V6 típusú jármű, valamint a TEN-2-es utánfutó üzembentartójaként, **az év elején esedékes biztosítási és egyéb költségei miatt, kedvező döntés esetén az előző évekhez hasonlóan az első negyedévben, egy összegben kéri a támogatás kifizetését.**

*Megjegyzések:*

* A Balatonmáriafürdő - Balatonkeresztúr és Környéke Horgász Egyesülete, valamint a Szent Kereszt Felmagasztalása Plébánia Hivatal visszajelzésük alapján a 2023-as évben nem kívánnak a pályázni.
* A Bárdos Lajos Nőikar írásban jelezte megszűnését.
* A Balaton M.&K. Egyesületnél személyi változás történt, a vezető tisztséget Huszár Mihály elnök tölti be.
* A Hasznos Szabadidő és Kulturális Egyesület többszöri felhívás ellenére sem nyújtott be határidőben pályázatot.

**Balatonmáriafürdő Község Önkormányzati Képviselő-testülete a 2022. évben 2.990 000 Ft anyagi támogatásban részesítette a pályázó civil szervezeteket. Az idei évben benyújtott pályázatok összesen 4.000.000 Ft támogatási igényt tartalmaznak.**

*Az előkészítő anyag mellékletét képezi a civil szervezetek pályázati anyaga.*

Kérem Képviselő-társaimat, hogy tegyék meg javaslataikat az egyesületek 2023. évi támogatási összegére vonatkozóan.

**Határozati javaslat:**

**Balatonmáriafürdő Község Önkormányzat**

**Képviselő-testületének …/2023.(I…) határozata**

**a civil szervezetek 2023. évi működési támogatás igénybevételéhez benyújtott pályázatok elbírálásáról:**

Balatonmáriafürdő Község Önkormányzat Képviselő-testülete megismerte a civil szervezetek 2023. évi működési támogatás igénybevételéhez benyújtott pályázatokat és a 2023. évre az alábbi támogatásokat állapítja meg:

|  |  |
| --- | --- |
| **Civil szervezet** | **Támogatás**  **2023. évre** |
| **3B Turisztikai Egyesület** |  |
| **Balatonkeresztúr és Balatonmáriafürdő Községek Tűzoltó Egyesülete** |  |
| **Balatonkeresztúr és Balatonmáriafürdő Községek Polgárőr Egyesülete** |  |
| **Ősz Idő Nyugdíjas Klub** |  |
| **Balatonkeresztúr és Balatonmáriafürdő Községek Sportköre** |  |
| **Balaton M. & K. Egyesület** |  |
| **Balatonmáriafürdői Vízisport Egyesület** |  |
| **Terápia Sportegyesület** |  |
| **Túravitorlás Egyesület** |  |

Balatonmáriafürdő Község Önkormányzat Képviselő-testülete a támogatásokat egyösszegben, a támogatási szerződést aláírását követően átutalással biztosítja.

A Képviselő-testület felkéri a polgármestert, hogy a 2023. évi költségvetésbe biztosítsa a civil szervezetek részére megállapított támogatási összegeket.

**Határidő:** 2024. február havi ülés

**Felelős:** Galácz György polgármester

Balatonmáriafürdő, 2023.01.10.

Galácz György sk.

polgármester